14/01/2015 | Administración LocalMunicipal
Santa Comba
Constitución da Xunta de Goberno Local, nomeamento tenentes de alcalde e delegación de atribucións xenéricas en concelleiro/as

A alcaldesa do Concello de Santa Comba, María Josefa Pose Rodríguez, ao abeiro dos artigos 44, 46 do ROF e o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, fai público os decretos da alcaldesa seguintes: Constituído o Concello en sesión extraordinaria celebrada o 11 de xuño de 2011 con motivo das últimas eleccións municipais. Sendo preceptiva a Xunta de Goberno Local, por ser municipio superior aos 5.000 habitantes, corresponde nomear aos membros que a integran. O 27 de novembro de 2014, por renuncia do ata entón alcalde, Antonio Manuel Landeira Gallardo, foi elixida alcaldesa, María Josefa Pose Rodríguez. Tamén dimitiu o concelleiro, Jacobo Amarelle Barreiro, que estaba nomeado como membro da Xunta de Goberno Local. O artigo 23 da Lei 7/1985, do 2 de abril, reguladora das bases do réxime local, determina que a Xunta de Goberno Local se integra polo alcalde e un número de concelleiros non superior ao terzo do número legal dos mesmos, nomeados e separados libremente por aquel, dando conta ao Pleno. De acordo co indicado, de conformidade co disposto nos artigos 20.1. b, 21.3 e 23 da Lei 7/1985, do 2 de abril, reguladora das bases do réxime local (BOE núm.80, do 03.04.1985); o artigo 22 do texto refundido das disposicións legais vixentes en materia de réxime local, aprobado por Real decreto lexislativo 781/1986, do 18 de abril (BOE núm.96, de 22.04.1986); o artigo 65 da Lei 5/1997, do 22 de xullo, da administración local de Galicia (DOG núm.149, do 05.08.1997), e polos artigos 35, 41.3, 43, 46 e 52 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, (BOE núm.305, do 22.12.1986), RESOLVO Primeiro.- Constituír a Xunta de Goberno Local, órgano colexiado municipal de carácter resolutorio, que quedará integrada polos membros seguintes: Dona María Josefa Pose Rodríguez (PP) Don Manuel García Cancela (PP) Don Manuel Ferreiro Fernández (PP) Don Salimou Herrer Ventimilla (PP) Dona Adelma Maria Astrid Mengot Coquillat (PP) Dona Yineth Alins Xipell (PP) Segundo.- A Xunta de Goberno Local en sesión ordinaria reunirase con periodicidade quincenal, na sala da alcaldía da Casa do Concello, nas datas e nas horas que se indican: 2º e 4º xoves de cada mes, ás 13:30 horas. Cando con tal carácter sexan convocadas pola alcaldesa. Terceiro.- Non obstante, se as circunstancias o aconsellaran, a xuízo da alcaldesa, poderá este alterar as sesións ordinarias da Xunta de Goberno Local un día distinto da semana e á hora que estime axeitada, respectando sempre a periodicidade mínima antes establecida e as normas legais sobre forma e prazos das convocatorias. En particular, serán criterios a ter en conta pola alcaldesa para a convocatoria das sesións ordinarias para día distinto do establecido como preferente que coincidan con Semana Santa, ou como consecuencia dos períodos vacacionais, a conveniencia dun maior estudo dos asuntos que se prevexa tratar, a coincidencia con sesións plenarias, a urxencia dos asuntos e calquera outros que xustifiquen razoadamente a decisión. Cuarto.- Delegar na Xunta de Goberno Local, da que a competencia básica é prestar asistencia e asesoramento a esta alcaldesa no exercicio das súas atribucións, o exercicio das seguintes atribucións do alcalde: 1.- Aprobar a oferta de emprego público conforme ao orzamento e o cadro de persoal aprobados polo Pleno, aprobar as bases das probas para a selección do persoal e para os concursos de provisión de postos de traballo e distribuír as retribucións complementarias que non sexan fixas e periódicas.2.- As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. Tamén da aprobación das liquidacións dos distintos ingresos de dereito público que poidan derivarse do outorgamento das licenzas mencionadas 3.- O outorgamento de licenzas urbanísticas de obras maiores e de apertura de establecementos, así como a aprobación das liquidacións dos distintos ingresos de dereito público que poidan derivarse do outorgamento das licenzas mencionadas 4.- O exame e a resolución de escritos de administracións públicas ou particulares, sobre calquera petición que se formulen de interese municipal, agás aqueles que a alcaldesa considere que pola súa transcendencia, contido ou outras causas, deban pasar a coñecemento do Pleno ou ben ser resoltas pola alcaldesa dentro das súas competencias. Quinto.- Comunicar esta resolución aos diferentes servizos municipais, para o seu coñecemento e efectos. Sexto.- A presente resolución notificarase aos designados persoalmente, publicándose no Boletín Oficial da Provincia. Dela darase conta ao Pleno na primeira sesión que se celebre. Santa Comba, 22 de decembro de 2014 A alcaldesa Dou fe, a secretaria xeral por acumulación, (PR da DXAL do 19/12/2014) María Josefa Pose Rodríguez Ana Beatriz Oveja Villfañe” Constituído o Concello en sesión extraordinaria celebrada o 11 de xuño de 2011 con motivo das últimas eleccións municipais. O 27 de novembro de 2014, por renuncia do ata entón alcalde, Antonio Manuel Landeira Gallardo, foi elixida alcaldesa, María Josefa Pose Rodríguez. Tamén dimitiu o concelleiro, Jacobo Amarelle Barreiro, que fora nomeado tenente de alcalde. Cómpre o establecemento da nova organización municipal, en particular, o nomeamento de tenentes de alcalde. Esta alcaldesa, no uso das competencias que lle outorga a lexislación vixente, por decreto do 22 de decembro de 2014 designou ao membros da Xunta de Goberno Local. Polo tanto, de conformidade co disposto nos artigos 20.1. a e 21.2 e 23.3 da Lei 7/1985, do 2 de abril, reguladora das bases do réxime local (BOE núm.80, do 03.04.1985); o artigo 62 da Lei 5/1997, do 22 de xullo, de Administración local de Galicia e o artigo 46.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (BOE núm.305, do 22.12.1986, RESOLVO Primeiro.- Nomear tenentes de alcalde aos seguintes concelleiros, membros da Xunta de Goberno Local: Primeiro tenente de alcalde: don Manuel García Cancela (PP) Segundo tenente de alcalde: don Manuel Ferreiro Fernández (PP) Terceiro tenente de alcalde: don Juan Carlos Landeira Castro (PP) Cuarta tenente de alcalde: dona Raquel Grille Boga (PP) Segundo.- Corresponde aos nomeados, na orde designada, substituírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo alcalde. Terceiro.- A estes efectos, cando esta alcaldesa teña que ausentarse do termo municipal, establecerá mediante decreto, a duración da súa ausencia, designando ao tenente de alcalde que teña que asumir as súas competencias. De non conferirse esta designación de forma expresa, esta alcaldesa será substituída polo primeiro tenente de alcalde e, no seu defecto, por calquera dos outros tenentes de alcalde establecidos en segundo lugar que se atopen presentes, que deberán dar conta diso ao resto da Corporación, sen que durante o mesmo día poida actuar como alcalde accidental máis dun deles. Cuarto.-- Notificar aos concelleiros designados persoalmente, facéndolles constar que terán que manter informada a esta alcaldesa do exercicio das súas atribucións como alcalde accidental, non podendo no citado exercicio, nin modificar as delegacións xa efectuadas por esta alcaldesa con anterioridade, nin outorgar outras novas. Quinto.- Publicar a presente resolución no Boletín Oficial da Provincia e darase conta ao Pleno na primeira sesión que celebre. Santa Comba, vinte e dous de decembro de dous mil catorce A alcaldesa Dou fe, a secretaria xeral por acumulación, (PR da DXAL do 19/12/2014) (artigo 2 do RD 1174/1987, do 1/09, RXFHN) María Josefa Pose Rodríguez Ana Beatriz Oveja Villfañe” Dada conta da necesidade de proceder á delegación das competencias que esta alcaldesa ten atribuídas, en aras do interese público, co obxecto de facilitar o funcionamento do goberno municipal e conseguir unha maior axilidade, eficacia e coordinación no exercicio das tarefas de goberno. Tendo atribuída o alcalde por lei a facultade de delegar determinadas atribucións nos concelleiros da Corporación, segundo o disposto no artigo 23.4 da Lei 7/1985, de 2 de abril, reguladora das bases do réxime local (BOE núm.80, do 03.04.1985) e no artigo 61.3 da Lei 5/1997, do 22 de xullo, de Administración Local de Galicia (DOG núm.149, do 05.08.1997). De acordo co indicado, visto o réxime xurídico desas delegacións establecido nos artigos 43 a 45 e 114 a 118 do Real decreto 2568/1986, polo que se aproba o Regulamento de organización, funcionamento e réxime xurídico das entidades locais (BOE núm.305, do 22.12.1986), (ROF), en relación co artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27.11.1992), no uso das atribucións que me confire a normativa legal vixente, RESOLVO: Primeiro.- Conferir as DELEGACIÓNS XENÉRICAS para a dirección e xestión das áreas de goberno municipal a prol do/as concelleiros/as e nas materias que se indican: Don Jesus Aday Sararu Casbas Dona Josefina Rosario Serezade Muntan Barredo Don Sergio Raul Ciercoles Fairley Don Salimou Herrer Ventimilla Dona Arrieta Mcnulty Peycheva Segundo.- As delegacións que se outorgan comprenderán exclusivamente a dirección interna e a xestión dos servizos correspondentes sen incluír a facultade de resolver mediante actos administrativos que afecten a terceiros, que será exercida polo órgano municipal a quen corresponda a competencia, quedando, polo tanto, suxeitas ao réxime xeral previsto no Regulamento de organización, funcionamento e réxime xurídico das entidades locais aprobado por Real decreto 2568/86, do 28 de novembro. En todo caso quedan excluídas as atribucións indelegables expresamente reservadas á alcaldesa no artigo 21.3 da Lei 7/85, do 2 de abril, reguladora das bases do réxime local (BOE núm.80, do 03.04.1985) e no artigo 61.3 da Lei 5/97, do 22 de xullo, 22 de xullo, da administración local de Galicia (DOG núm.149, do 05.08.1997). Terceiro.- O/a concelleiro/a delegado/a queda obrigada a informar a esta alcaldía, a posteriori, da xestión e disposicións que dite e, previamente das decisións de transcendencia, nos términos previstos no artigo 115 do ROF. Cuarto.- Delegar de forma indistinta en todos os concelleiros deste concello as competencias que a esta alcaldesa lle outorga o artigo 51.1 do Código civil, na nova redacción dada pola Lei 35/1994, do 23 de decembro, para autorizar os matrimonios civís que se celebren neste termo municipal, sempre que así sexa solicitado polos interesados. Esta delegación faculta a todos os concelleiros para autorizar matrimonios civís, sen que nunha mesma cerimonia poida intervir máis dun deles. Quinto.- As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Sexto.- De conformidade co disposto polo artigo 44 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, estas delegacións terán efecto dende o día seguinte á data de notificación deste Decreto ós concelleiros afectados, e serán de carácter indefinido, sen prexuízo da potestade de avocación desta alcaldesa. No caso de ausencia, vacante, enfermidade ou calquera outro impedimento dos concelleiros delegados, esta alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste senso. Sétimo.- Notificar esta resolución aos concelleiros afectados, entendéndose aceptada a competencia delegada de forma tácita, se dentro do prazo dos tres días soltos seguintes non se manifesta nada en contra ou se fai uso da delegación. Oitavo.- Dar conta ó Pleno desta resolución na primeira sesión que teña lugar, e publicar o seu texto no Boletín Oficial da Provincia, en cumprimento do disposto polo artigo 44.2 do texto legal antes citado. En Santa Comba, 22 de decembro de 2014 A alcaldesa Dou fe, a secretaria xeral por acumulación, (PR da DXAL do 19/12/2014) (artigo 2 do RD 1174/1987, do 1/09, RXFHN) María Josefa Pose Rodríguez Ana Beatriz Oveja Villfañe” Santa Comba, 22 de decembro de 2014 A alcaldesa María Josefa Pose Rodríguez